**КНЕЖЕВА ВЕЧЕРА**

**ПРОЧИТАЈТЕ ПЕСМУ ИЗ ЧИТАНКЕ**

У народној свести очувала се прича о Косовском боју као бици која је изгубљена, али се њоме народни дух поноси јер, иако није одбрањена српска територија, одбрањена је част српских јунака. Косовски бој у том смислу представља прекретницу, јер је од тог тренутка, бројно много надмоћнија турска војска снажно кренула дубље у српску територију, у којој више није могло бити адекватног отпора. Пад српских територија под турску власт значио је не само територијалну, већ и духовну и религијску окупацију. Културни и уметнички развој Србије је тиме био засутављен.

Косовски јунаци од стварања мита о Косову постали су оличење храбрости, пошења, части и жртве за веру и народ. Те вредности се ни данас не доводе у питање.

Вечера уочи боја представља средишњи део косовске легенде. У њој уочавамо библијске мотиве тајне Христове вечере у којој је издају починио Јуда Исхариотски. Ова песма у себи садржи неколико значајних елемената: распоред за софром, клеветање јунака, Лазареву здравицу и Милошев завет. Кнежева вечера и распоред јунака за софром слика је будућих догађаја која обихвата јунаке тих догађаја и даје њихове основне карактеристике. У распореду јунака и набрајању њихових особина уочавамо **ГРАДАЦИЈУ** ( на врху моралних особина је јунаштво и њега симболизује Милош Обилић) Са десне стране, која се у народној књижевности у складу са значењима бинарних опозиција сматра добром страном, налазе се Југовићи и Југ-Богдан, док се са леве стране, која се сматра лошом, налази Вук Бранковић. Милош Обилић налази се насупрот кнезу Лазару у зачељу стола. Оваква позиција сугерише да је он по јунаштву једнак кнезу Лазару, али и да је насупрот њега, што ће појачати мотив клевете.

**Мотив здравице** чест је у делима народне књижевности. У овој песми кнез Лазар наздравља свим српским јунацима по њиховим карактеристичним особинама, чиме се потврђује проницљивост кнеза Лазара. Међутим, након што Милошу Обилићу наздрави за јунаштво, кнез Лазар ће га оптужити за издају, што баца сумњу на његову објективност. Милош Обилић се, супротвно озбиљност овакве оптужбе своју реакцију прилагодити свечаном и поштованом скупу, те ће се, пре него што се обрати присутнима, поклонити *до земљице црне* указујући тиме поштовање српскоме кнезу Лазару. Изречена клевета подстаћи ће Милоша Обилића да се заветује да ће погубити ни мање ни више него управо турског султана, а Вука Бранковића проказати као издајника.

Песма је компонована на принципу **КОНТРАСТА (Милош Обилић-јунаштво : Вук Бранковић-издаја)**

**ДОМАЋИ ЗАДАТАК**

**ОДГОВОРИТЕ НА ПИТАЊА**

*1.Уочи библијске мотиве у сцени кнежеве вечере.*

*2.Протумачи на каква нас значења упућује распоред седења српских јунака за столом. 3.Којим епитетима кнез карактерише српске јунаке у својој здравици.*

*4.По чему издваја Милоша Обилића?*

*5. Образложи поступке оклеветаног Милоша Обилића. Каква је његова реакција?*

*6. На шта се он заветује присутнима?*